
89.  Aargang 


DET  EVIGE   LIV. 

af  Ældste   Lowell   Ben n ion. 


Findes  der  en  usynlig  Verden?  Dette  er  et  Spørgsmaal 
som  Menneskene  har  beskæftiget  deres  Tanker  med  lige 
siden  Begyndelsen.  Hvis  der  findes  en  Gud,  hvis  Menne- 
sket levede,  førend  det  kom  herned  paa  Jorden,  og  hvis, 
det  vil  fortsætte  med  at  leve  efter  Døden,  saa  maa  der 
findes  en  usynlig  Verden,  for  vi  her  paa  Jorden  kan  ikke 
se  Gud  eller  andre  aandelige  Væsener.  Dog  findes  der 
Mænd,  der  ned  gennem  Tiderne  har  staaet  frem  og  baaret 
Vidnesbyrd  om  disse  Ting  Saa  stærke  har  disse  Mænds 
Vidnesbyrd  været,  at  de  endogsaa  har  været  villige  til  at 
besegle  det  med  deres  Blod,  naar  Menneskene  paa  Grund 
af  deres  Mangel  paa  Forstaaelse  har  forfulgt  dem.  Men  det 
er  dog  kun  for  forholdsvis  faa  Mennesker,  at  Sløret  er 
blevet  løftet,  og  derfor  tvivler  mange  og  siger:  Jeg  kan 
ikke  tro  det.  Jeg  vil  kun  tro  det,  som  jeg  selv  har  set". 
Men  tror  det  normale  Individ  i  Virkeligheden  kun,  hvad 
det  selv  ser?  Lad  os  betragte  dette  Spørgsmaal  et  Øjeblik. 

Hvad  mener  vi  i  Dag  er  den  mest  værdifulde  Del  af  vor 
Føde?  Er  det  ikke  Vitaminerne?  Videnskabsmændene  har 
aldrig  set  et  Vitamin.  Dog  erklærer  de,  at  der  findes  seks 
forskellige  Slags,  som  vi  dagligt  maa  have  i  vor  Føde  for 
ikke  at  blive  syge. 

Menneskene  gør  udstrakt  Brug  af  Kræfter  som  Elektrici- 
teten og  Tyngdeloven,  Dog  kan  de  ikke  se  dem. 

Selve  vore  Tanker  og  Følelser  kan  ikke  ses  Lægen  kan 
undersøge  Hjernen  og  iagttage,  hvorledes  den  fungerer; 
men  dog  ser  han  i  Virkeligheden  kun  en  ringe  Del  af  den. 
Man  kan  ikke  læse  vore  Tanker  ved  at  se  paa  Hjernens 
Celler. 

Saaledes  kan  vi  vedblive  med  at  give  Eksempler.  Viden- 
skaben arbejder  med  en  usynlig  Verden  —  tror  paa,  at 
den  findes  og  tager  den  i  Betragtning.  Hvis  alle  disse 
usynlige  Magter  findes,  hvorfor  kan  da  Livet,  den  største 
Magt  ikke  være  evigt. 

I  den  sidste  Halvdel  af  det  nittende  Aarhundrede  blev 
det  almindeligt  blandt  Menneskene  at  tro,  at  Universet  og 
Livet  her  paa  Jorden  var  et  Produkt  af  mekaniske  Magter.  Man 
kom  frem  med  den  Teori,  at  Livet  blev  skabt  ved  et  Til- 
fælde, og  Tingene  i  Universet  saa  gennem  Millioner  af  Aar 
har  udviklet  sig  til  at  blive,  hvad  de  er  i  Dag.  Men  der 
forekommer  en  stor  Vanskelighed,  naar  man  vil  forklare 
eller  bevise  denne  Teori  —  nemlig  Begyndelsen.  Hvorledes 
begyndte  Livet.  Kan  uorganiseret  eller  dødt  Stof  frembringe 
Liv?  Det  kan  det  ikke  efter  den  Erfaring,  som  vi  har  i  Dag. 
Hvorledes  skulde  det  da  kunne  det  dengang? 

Yderligere,  hvis  der  finder  en  saadan  stadig  Udvikling 
Sted  i  Naturen,  hvorfor  kan  vi  da  ikke  se  den  i  Dag? 
Hvis  vi  lægger  Mærke  til  de  forskellige  Ting,  der  finder 
Sted  i  Naturen,  vil  vi  se,  at  hver  Plante  frembringer  Sæd 
af  sin  Slags,  og  at  hver  Dyreart  avler  sin  egen  Slags,  ak- 
kurat ligesom  Gud  sagde,  det  skulde  være,  da  han  skabte 
dem. 

Menneskets  begrænsede  Indsigt  har  givet  det  den  For- 
staaelse,  at  alt  maa  have  en  Begyndelse  og  en  Ende,  at 
alt  maa  udvikle  sig  fra  noget  lavt  til  noget  højere.  Men 
behøver  det  nødvendigvis  at  være  saaledes?  Kan  man  ikke 
med  lige  saa  stor  Ret  sige?  Hvorledes  kan  en  simpel  Ting 
frembringe  noget  stort,  hvis  det  ikke  allerede  findes  i 
Sæden?  Kan  der  frembringes  Liv  af  noget,  der  ikke  eksi- 
sterer .  .  .  Blev  Liv  og  Intelligens  nogensinde  skabt?  Er 
det   virkeligt    saaledes  ude  i  Naturen,  at  Klipper  og  andre 

uorganiske  Stoffer  kan  bestaa  i  Aartusinder,  medens  det 
vigtigste  —  Liv  og  Intelligens  —  bliver  tilintetgjort  i  Løbet 
ef  et  kort  Stykke  Tid?  Er  det  ikke  fornuftigere  og  rigtigere 
at  tro,  at  Menneskets  Liv  er  evigt  og  forbundet  med  en 
højere  Intelligens  end  vor? 

Hvis  De  nøje  betragter  Naturens  Love  og  Vidundere, 
saa  vil  De  se,  at  de  bærer  Vidnesbyrd  om  et  Fornufts- 
væsen, som  forstaar  og  kender  alt  i  Universet  —  nemlig 
Gud. 

Men  hvornaar  blev  Gud  til?  Dette  er  et  Spørgsmaal, 
som  Skeptikeren  uden  Tvivl  vil  stille.  Der  findes  kun  eet 
Svar  paa  dette  Spørgsmaal  nemlig  det,  at  Gud  er  evig,  at 
han  altid  har  eksisteret.  Hvis  den  vantro  fortsætter  sin  Ar- 
gumentering og  fastholder,  at  alt  maa  have  en  Begyndelse, 
saa  spørg  ham:  Men  naar  blev  Naturen  og  dens  Kræfter 
skabt?  Hvis  han  prøver  paa  at  finde  en  Begyndelse  til 
disse  Ting,  maa  han  sige,  at  de  er  blevet  skabt  af  intet, 
hvilket  er  en  Urimelighed.  Hvis  han  siger,  at  Naturen  er 
evig,  hvorfor  kan  Gud  da  ikke  ogsaa  være  evig? 

Menneskets  Forudtilværelse:  Evangeliet  lærer  os,  at  ikke 
blot  Gud  men  ogsaa  Menneskets  Aand  er  evig,  for  den 
vigtigste  Del  af  os  —  vor  Intelligens  —  er  evig.  Gud  or- 
ganiserede Menneskets  Aand;  men  Stoffet  —  Intelligensen — , 
som  Mennesket  blev  skabt  af,  er  evig  .  .  „Mennesket  var 
ogsaa  i  Begyndelsen  hos  Gud.  Intelligens  eller  Sandhedens 
Lys  blev  aldrig  skabt,  ej  heller  kan  det  blive  det".  (Pagtens 
Bog  23,  29). 

Bibelen  giver  os  ogsaa  flere  Beviser  paa,  at  Mennesket 
har  haft  en  Forudtilværelse.  Job,  en  af  det  gamle  Testa- 
mentes Profeter,  siger  f.  Eks.:  „Hvor  var  du,  der  jeg 
grundfæstede  Jorden?  Forkynd  det,  hvis  du  har  Indsigt? 
Der  Morgenstjernerne  sang  til  Hobe  og  alle  Guds  Børn 
raabte  af  Glæde?"  Er  vi  Mennesker  ikke  Guds  Børn? 

Jordelivet;  Men  hvorfor  er  vi  nu  her  paa  Jorden?  Vor 
Kirke  lærer,  at  vi  er  kommet  herned  for  at  paatage  os  et 
Legeme  af  Kød  og  Ben  og  saaledes  være  i  Stand  til  at 
blive  bekendt  med   den   grovere   Materie,   saa   at   det  en 

Gang  kan  blive  muligt  for  os  at  blive  vor  himmelske  Fader 

Hg- 

Livet  her  paa  Jorden  er  ikke  blot  en  Prøvestand,  vor 
anden  Prøvestand,  i  Modsætning  til  vor  første  Prøvestand 
Forudtilværelsen;  men  det  skulde  være  et  lykkeligt  Sta- 
dium i  vort  evige  Liv.  „Menneskene  er  til  for  at  kunne 
nyde  Glæde".  Denne  Glæde  kan  vi  kun  opnaa  ved  at  ef- 
terleve Evangeliet.  Men  hvad  menes  der  med  at  efterleve 
Evangeliet?  Kan  vi  sige,  at  vi  efterlever  Evangeliet,  hvis 
vi  har  sluttet  os  til  Kirken,  betaler  vor  Tiende  og  efterlever 
Visdomsordet?  Nej,  et  Menneske  kan  gøre  alle  disse  Ting, 
som  i  Følge  Guds  Befalinger  er  nødvendige,  men  dog 
alligevel  være  langt  fra  Kristendommen  og  Evangeliet.  Det 
kan  maaske  undlade  at  tænke  paa  dets  Medmenneskers 
Behov,  prale  af  dets  egen  Godhed  eller  være  misundelig 
over  andres  Opnaaelser,  —  Hvis  vi  med  Ærlighed  vil  kunne 
sige,  at  vi  efterlever  Evngeliet,  saa  maa  vi  som  vor  tret- 
tende Trosartikel  lærer  os,  leve  efter  dette  Ideal:  „Vi  tror, 
at  vi  bør  være  ærlige,  sanddru,  kyske,  dydige,  oprigtige  og 
gøre  godt  mod  alle  Mennesker,  i  Sandhed  vi  kunne  sige 
med  Paulus:  Vi  tror  alt.  vi  haaber  [alt,  vi  har  udstaaet 
meget,  og  vi  haaber  med  Guds  Hjælp  at  blive  i  Stand  til 
at  udholde  alt,  vi  tragter  efter  alt,  hvad  der  er  dydigt,  elsk- 
værdigt, prisværdigt  og  godt". 

Livet  efter  Døden;  Et  tredie  Problem,  som  Menneskene 
har  bekymret  sig  meget  over,  er  det:  „Hvad  er  Døden? 
Er  Døden  Slutningen  paa  vor  Tilværelse?"  Kristus  har 
givet  os  saa  tydelige  og  umiskendelige  Lærdomme  angaa- 
ende  et  Liv  efter  Døden,  at  der  er  ingen,  der  behøver  at 
være  i  Tvivl  desangaaende.  Det  er  ogsaa  interessant  at 
lægge  Mærke  til,  at  selvom  der  har  hersket  stor  Uenighed  i 
den  kristne  Verden  med  Hensyn  til  de  forskellige  Religions- 
lærdomme,  saa  har  alle  de  kristne  Kirkesamfund  dog  været 
enige  i  Læren  om  et  Liv  efter  Døden.  Men  desværre  har 
næsten  alle  de  forskellige  Kirker  og  Samfund  misforstaaet 
dette  Jordeliv  paa  Grund  af  deres  Kundskab  om  det  til- 
kommende Liv.  Mange  kristne  har  levet  et  ynkeligt  Liv  her  paa 
Jorden   for   at  opnaa   Himlens   Herligheder,  og  de  kristne 

Jesus  sagde:  Øu  skal  elske  SKerren  din  ^ud  af  hele  dit  SHjerte  og  med 

hele  din  Sjæl  og  med  hele  dit  Sind,  dette  er  det  f.vste  og  store  %ud  og 

det  andet  er  dette  ligt,  du  skal  elske  din  SVæste  som  dig  selv.    9Jf  disse 

to  IBud  afhænger  JFoven  og  ^Profeterne. 

© 

1940. 

Med  en  ny  Missionspræsident  og  uden  amerikanske  Mis- 
sionærer er  vi  gaaet  ind  i  det  nye  Aar.  1939  er  forbi  og 
med  en  Smule  Vemod  sagde  vi  farvel  til  det,  nu  havde  vi 
næsten  helt  lært  det  at  kende. 

Aaret  1939  vil  vi  sent  glemme.  Der  skete  saa  mange  Ting, 
som  vil  blive  af  vidtrækkende  Betydning  for  os.  De  politiske 
Begivenheder  har  rystet  Verden  og  os,  men  paa  os  gjorde 
det  maaske  størst  lnttyk,  da  Missionærerne  og  tilsidst  Præ- 
sident Garff  blev  kaldt  hjem. 

Men  vi  fortvivler  ikke.  Mange  Trustens  Ord  er  allerede 
udtalte,  lad  det  være  nok  med  dem.  Vi,  der  blev  tilbage  har 
netop  derved  faaet  en  Paamindelse  om,  hvad  et  enigt  Sam- 
arbejde betyder.  Nu  gælder  det  for  os  at  vise,  hvor  meget 
vi  har  lært,  baade  af  den  evangeliske  Aand  og  af  det  prak- 
tiske Arbejde  i  Kirken.  Nu  er  der  ikke  Tid  til  egoistisk 
Smaakævleri,  men  nu  skal  der  tages  fat  paa  at  naa  de  store 
Resultater. 

Lad  hver  Ungdomsforening  sætte  sig  det  Maal  at  bringe 
Mødedeltagelsen  op  til  det  dobbelte  af  det  øjeblikkelige 
Gennemsnit  og  lad  Bestyrelsen  vide,  at  Medlemmerne  for- 
venter, at  dette  Maal  naas  i  Løbet  af  nogle  Maaneder.  Lad 
Bestyrelsen  blive  »Samlingsregeringer«  med  Repræsentanter 
fra  de  forskellige  Grupper,  som  vel  altid  findes,  lad  alle  være 
med  i   Arbejdet. 

Og  tag  saa  fat  med  nye  Aktiviteter,  lad  os  alle  være 
med  til  at  lette  Bestyrelserne  ved  at  tage  godt  imod  He 
nye  Forslag,  som  kommer,  lad  os  være  parat  til  paa  For- 
haand  at  tro  det  bedste,  og  lad  os  støtte  Ungdomsforenin- 
gen og  derigennem  Kirken  ved  at  møde  fuldtalligt  op  til 
alle   Møder. 

Lad  os  i  1940  vise,  at  det  var  ikke  Missionærerne  der 
bar  Ungdomsforeningen  frem,  men  at  vi  ogsaa  uden  dem  er 
i  Stand  til  at  løfte  Byrden  og  gaa  fremad  mod  de  store 
Maal.  JWS. 


Naar    jeg   er  bedt  om  at  sige  nogle   Ord  om   Bikubearbej- 
dets Betydning  for  mig,  gør  jeg  det  med  Glæde. 

Bikubearbejdet  interesserer  mig  mest,  fordi  det  er  et  Ud- 
viklingsstadie der  udvikler  alle  de  gode  Sider  hos  en  ung 
Pige.  Lad  mig  i  denne  Forbindelse  nævne  nogle  af  de  Ting 
vi  lærer  og  debatterer.  F.  Eks.  Religion,  Forstaaelsen  af 
Hjemmet,  Sundheden,  Hygiejne  o.  m.  a.  Ting  der  har  den 
allerstørste   Betydning  for  os  unge  Piger. 

Selv  om  jeg  ikke  er  Medlem  af  Kirken,  har  jeg  dog  lært 
at  respektere  Lederne  i  denne,  og  det  er  mit  højeste  Ønske, 
at  jeg  i  Fremtiden  saavel  i  mit  daglige  Arbejde,  som  i  Bi- 
kubeklassen maa  opføre  mig  saadant  at  mine  Veninder  i 
Klassen  og  Bitøgteren  kan  have  Gavn  og  Glæde  af  mig,  lad 
mig  ønske,  at  vi  alle  maa  være  virkelige  Bikubepiger  ikke 
blot  af  Navn,   men   ogsaa  af  Gavn.  Paula  Vandlarg. 


Qet  evige  JCiv. 

er  ogsaa  altfor  ofte  med  Rette  blevet  anklaget  for  at  have 
gjort  det  gode  med  Haab  om  Belønning  eller  af  Frygt  for 
Straf.  Endnu  i  Dag  findes  der  mange,  der  ikke  har  lært, 
at  det  er  ved  at  gøre  det  gode,  at  vi  kommer  i  Harmoni 
med  Gud  og  hans  Love. 

Men  Mormonismens  Lærdomme  har  ikke  blot  fjernet  en 
saadan  Vildfarelse;  men  den  har  ogsaa  givet  os  en  klar 
Forstaaelse  af  Livet  efter  Døden.  Der  findes  ingen  Aarsag 
til,  at  vi  skulde  forsømme  dette  Liv  i  Beskuelse  af  det 
næste  Livs  Herligheder.  Forudtilværelsen,  dette  Jordeliv  og 
Livet  efter  Døden  er  blot  tre  Stadier  i  vort  Liv.  Vi  gaar 
fra  det  ene  Stadium  til  det  andet  i  Besiddelse  af  de  samme 
Egenskaber  og  den  samme  Kundskab,  som  vi  besad  i  det 
forudgaaende.  „Der  blev  en  Lov  uigenkaldeligt  fastsat  i 
Himlen,  førend  denne  Jords  Grundvold  blev  lagt,  i  Følge 
hvilken  alle  Velsignelser  er  forjættede,  og  naar  vi  erholder 
nogen  som  helst  Velsignelse  fra  Herren,  saa  er  det  ved 
Lydighed  til  denne  Lov,  i  Følge  hvilken  Velsignelsen  er 
forjættet".  (Pagtens  Bog  130,20-21).  Og  videre:  „Hvad  som 
helst  Principper  paa  Intelligensens  Omraade  vi  erholder  i 
dette  Liv,  vil  komme  frem  med  os  i  Opstandelsen.  Og  om 
et  Menneske  formedelst  dets  Flid  og  Lydighed  vinder  mere 
Kundskab  og  Intelligens  end  et  andet  i  dette  Liv,  saa  vil 
Fordelen  i  samme  Forhold  være  paa  hans  Side  i  det  til- 
kommende Liv".  (Pagtens  Bog  130,  18-19). 

TANKER 

af   Erna    Hjelm. 


I  denne  Tid  hvor  vi  gaar  ind  i  et  nyt  Aar,  hører  vi  ofte 
Udtalelser  som  saadanne  Vi  gaar  nu  i  et  nyt  Aar,  hvor  alt 
ligger  skjult  og  mørkt  for  os,  og  som  vi  intet  ved  om,  vi 
ved  ikke,  hvad  der  vil  ske  i  det  kommende  Aar,  alt  er  usik- 
kert og  farligt. 

Hvor  er  det  dog  trøstesløst  at  høre  paa,  det  er,  som  der 
lægger  sig  en  klam  Taage  om  een  og  Tvivlen  prøver  at  melde 
sig:  Er  det  hele  da  planløst,  er  vi  ude  at  drive  paa  Livets 
Hav,  for  Vind  og  Vove,  uden  Kompas  eller  noget  virkeligt 
Maal  eller  Med? 

Nej,  og  atter  Nej,  vi  styres  og  ledes  af  en  almægtig  og 
vis  Vejleder,  som  nøje  ved  Vej  med  hver  enkelt  af  os,  en- 
ten vi  tror  det  eller  ej.  Som  Dagen  i  Dag  er  med  til  at 
berede  Dagen  i  Morgen,  saaledes  bereder  det  ene  Aar  ogsaa 
det  andet,  og  derfor  skal  vi  vide,  at  hvad  vi  saaede  før,  maa 
vi  høste  vor  Part  af  i  Tiden,  der  kommer.  Derfor  lader  os 
være  ved  godt  Mod  og  se  trøstig  fremad,  trods  Krig  og 
Ufred  og  alle  de  Rædsler,  der  nødvendigvis  følger  i  dens 
Spor.  Lad  os  altid  ville  det  gode,  lad  os  altid  se  opad  og 
fremad  i  fuld  Fortrøstning  til,  at  Han  som  har  hjulpet  hid- 
indtil, Han  hjælper  ogsaa  herefter.  Netop  i  en  Tid  som  denne, 
har  vi  Brug  for  hver  en  Lysstraale,  vi  har  til  hinanden.  Vi 
har  Lov  at  minde  hinanden  om,  at  det  baade  er  Julefest  og 
Solhvervsfest,  vi  ved  forvist  at  Dagene  fra  nu  af  længes,  at 
Lyset  faar  mere  og  mere  Magt.  Lige  saa  vist  er  det,  at  den  Aand, 
som  Jesus  lærte  og  levede  efter,  ogsaa  vil  vokse  og  udvikle 
os  i  Dagene  som  kommer,  og  tilsidst  vil  det  Lys  fra  ham 
have  fortrængt  alt  Mørket. 

Denne  Aand  og  dette  Lys  er  levende  og  nærværende  for 
at  støtte  og  hjælpe  os  til  at  leve  efter  Guds  Plan  og  Vilje. 

Naar  det  er  gaaet  som  det  er,  maa  Aarsagen  alene  søges 
deri,  at  vi  ikke  har  levet  efter  Guds  Vilje. 

Vil  vi  Fred  i  Verden,  maa  vi  give  Freden  Plads  i  vort 
eget  Liv,  leve  den  i  vore  Hjem.  Det  kan  synes  en  trang  og 
vanskelig  Vej,    men    der    findes    ingen    anden,  og  tager  man 

for  Alvor  fat,  saa  viser  det  sig  alligevel  at  være  en  hurtig 
Vej,  Forsoningens  Vej,  Tilgivelsens  og  Oprettelsens  Vej,  thi 
naar  vi  virkelig  vil  det,  da  giver  Gud  os  al  den  Kraft,  vi  be- 
høver dertil  og  derved  bliver  det  umulige  muligt.  Ufredens 
Vej  gør  os  alle  fattige,  Fredens  og  Kærlighedens  Vej,  som 
er  Guds  Vej,  gør  os  alle  rige.  Derfor  desmere  vi  aabner  os 
for  den  Kraft  og  Styrke,  som  i  saa  rigt  Maal  tildeles  os, 
desmere  Fred  og  Kærlighed  vil  der  blive  i  Verden.  Derfor 
lad  os  aldrig  tabe  Modet;  naar  kun  vi  vil  det  gode,  da  kan 
ingen  hindre  os,  ser  det  end  anderledes  ud  da  er  det  kun 
for  en  Tid,  vi  vil  aldrig  kunne  høste,  hvad  vi  ikke  selv  har 
saaet.  Naar  vi  fuldt  forstaar,  at  vi  er  underkastet  saa  vise 
og  retfærdige  Love,  da  lad  os  trøstig  gaa  det  nye  Aar  i 
Møde,  og  stole  paa,  naar  Gud  er  med  os,  hvad  kan  da  være 
mod  os.  For  os  er  der  ingen  Frygt,  ingen  Tvivl,  for  vi  ken- 
der vort  Maal  og  Vejen  dertil.  Bevar  derfor  taalmodig  i 
Hjertet  den  evige  Fred. 


Lad  os  alle  være  Missionærer. 


I  snart  to  Maaneder  har  vi  været  helt  alene  om  Arbejdet 
med  at  rulle  Herrens  Værk  fremad.  I  det  store  og  hele  sy- 
nes det,  som  om  Medlemmerne  har  fattet  Alvoren,  som  laa 
bag  ved  Ældsternes  Hjemkaldelse.  Det  synes,  som  om  Sø- 
skende er  blevet  knyttet  stærkere  sammen  end  nogensinde 
før. 

Vi  er  alene! 

Men  ikke  saa  snart  har  vi  udtalt  disse  tre  smaa  Ord 
førend  den  Fortrøstning  kommer  til  vor  Sjæl:  Herren  er 
med  os!  Vi  (mærker  det  dagligt;  hvis  den  almægtige  Gud 
ikke  var  med  os,  vilde  det  ikke  være  Jesu  Kristi  Kirke.  Den 
Fortrøstning  og  Vished  er  den  største  Skat,  vi  ejer.  Om  al 
Verdens  Rigdom  blev  lagt  for  vore  Fødder,  og  vi  mistede 
dette   Vidnesbyrd,  vilde  Livet  trods  alt  være  tomt. 

Vi  har  altid  set  op  til  Missionærerne,  fordi  de  levede  et 
Liv,  som  vakte  Beundring  i  alle  de  Kredse,  de  kom  i  Berø- 
ring med,   De  forkyndte  altsaa  mere  Evangeliet  i  Gerning  end 

med  Ord,  den  allerskønneste  Prædiken,  og  den,  der  gør  del 
største   Indtryk  paa  Menneskene. 

Lad  os  være  Missionærer,  d.  v.  s.  lad  os  leve  et  rent  Liv, 
lad  os  være  ærlige,  lad  os  være  maadeholdne  i  alle  Ting. 

Kære  Søskende!  Fire  Punkter  karakteriserer  en  sand  Sidste 
Dages  Hellig.  En  Sidste  Dages  Hellig  er  i  )  ærlig  og  taler 
godt  om  sine  Næste,  2)  er  en  ærlig  Tiendebetaler,  3)  erin- 
drer de  fattige  gennem  Fasteofferet,  4)  holder  Sabbaten 
hellig. 

Er  disse  fire  Ting  umulige  for  os?  Nej,  hvert  eneste  Med- 
lem af  Kirken  kan  efterleve  disse  Principper.  Og  som  Beløn- 
ning for  Efterlevelsen  deraf  faar  vi  et  større  Vidnesbyrd  om 
Evangeliet,  vi  vokser  i  Dyd  og  Tro;  vi  vil  derigennem 
trænge  ind  til  Sandhedens  Kerne  og  høste  saa  store  Vel- 
signelser, at  vi  ikke  kan  fatte  dem. 

Kære  Søskende,  vi  vil  holde  ud  indtil  Enden,  og  da  vil 
Belønningen  ikke  udeblive,  men  vi  vil  opnaa  det  evige  Liv, 
som  vi  alle  tragter  efter. 

Lad  mig  da  slutte  denne  lille  Artikel  med  de  trøstende  Ord: 
Herren  er  med  os! 

Eders  hengivne  Broder 

Orson  B.  West. 


Nogle  Lærdomme  om  Daaben  i 
Mormons  Bog 


Formaalet; 

»Og  nu  siger  jeg  eder,  at  1  skulde  omvende  Jeder  og 
fødes  paany;  thi  Aanden  siger,  at  dersom  I  ikke  bliver  fødte 
paany,  kunne  I  ikke  arve  Himmeriges  Rige;  kommer  derfor 
og  bliver  døbte  til  Omvendelse,  paa  dette  eders  Synder  maa 
vorde  aftvættede  .... 

Og  hver  som  helst,  der  gør  dette  og  derefter  holder  Guds 
Bud,  ,  .  .  .  han  skal  faa  det  evige  Liv  overensstemmende 
med  den  Helligaands  Vidnesbyrd,  som  vidner  i  mig«.  (Alma 
7,    14-16). 

Dens   Nødvendighed: 

»Og  dette  er    min  Lærdom,  og  det  er  den  Lærdom,  min 

Fader  har  givet  mig,  og  jeg  vidner  om  Faderen,  og  Faderen 
vidner  om  mig,  og  den  Heliigaand  vidner  om  Faderen  og 
m'&'  °&  Je&  vidner,  at  Faderen  befaler  alle  Mennesker  over- 
alt at  omvende  sig  og  tro  paa  mig. 

Og  hvo,  som  tror  paa  mig  og  bliver  døbt,  han  skal  blive 
salig;  og  disse  er  de,  som  skulde  arve  Guds  Rige. 

Og  hvo,  som  ikke  tror  paa  mig  og  ikke  bliver  døbt,  skal 
fordømmes.   (III  Nephi    11,   32-34). 

De   der   kan   døbes: 

For  dem,  der  er  i  Stand  til  at  blive  undervist,  til  at  tro 
og  omvende  sig  —  ikke  for  smaa  Børn;  læs  Moroni  8.  Ka- 
pitel  og  Mosiah   25,    17,  Alma    19,   35   og  Alma  6,   2. 

Daabsmaaden; 

»Og  Herren  sagde  til  ham:  Jeg  giver  dig  Fuldmagt  til  at 
døbe  dette  Folk,  naar  jeg  igen  er  opfaren  til  Himmelen. 

Og  atter  kaldte  Herren  andre  og  talte  ligeledes  til  dem; 
og  han  gav  dem  Fuldmagt  til  at  døbe.  Og  han  sagde  til 
dem:  Paa  denne  Maade  skulde  I  døbe,  og  der  skal  ingen 
Tvistigheder  være  iblandt  eder. 

Sandelig  siger  jeg  eder,  at  alle,  som  omvende  sig  fra  deres 
Synder,  formedelst  eders  Ord,  og  ønske  at  vorde  døbte  i  mit 
Navn,  dem  skulle  i  døbe  paa  denne  Maade:  Se,  I  skulle  gaa 
ned  og  staa  i  Vandet,  og  i  mit  Navn  skulle  I  døbe  dem. 

Og  nu  se,  disse  er  de  Ord,  som  I  skulle  sige,  efter  at 
I  have  kaldt  dem  ved  Navn  : 

Med  Fuldmagt  fra  Jesus  Kristus  døber  jeg  dig  i  Faderens, 
Sønnens  og  den  Helligaands  Navn.   Amen. 

Og  da  skulle  I  nedsænke  dem  under  Vandet  og  bringe 
dem  op  igen  ud  af  Vandet«.   (III  Nephi    li,   21-26). 


Fra  Missionsmarken. 


cDødsfald  i  ^Københavns  £jven: 

Onsdag  den  22.  November  1939  afgik  en  af  København  Grens  trofaste 
ældre  Medlemmer  Søster  Ellen  Kirstine  Petersen,  ved  Døden.  Søster 
Petersen,  der  i  mange  Aar  har  været  et  elsket  og  agtet  Medlem  af  Kirken* 
blev   bisat    Søndag    den    26.    November    under    meget   stor   Deltagelse. 

Gudstjenesten  formede  sig  som  en  smuk  Hyldest  til  vor  afdøde  Søster. 
Ældste  Carlos  E.  Andersen  og  Missionspræsident  Mark  B-  Garfl'  talte  i 
smukke  og  rørende  Ord  om  vor  gode  og  trofaste  Søster,  som  vor 
himmelske  Fader  nu  har  kaldet  til  en  anden  og  større  Mission.  Søster 
Petersen  levede  og  døde  som  en  virkelig  Sidste  Dages  Hellig.  Ære 
være  hendes  Minde!  Vi  ønsker  at  udtrykke  vor  Medfølelse  med  de  ef- 
terladte og  beder  Herren  velsigne  dem 

Københavns  Grens  ældste  Medlem,  Søster  Hansine  Frank,  afgik  ved 
Døden  den  31.  December  1939  og  blev  bisat  den  følgende  Torsdag. 
Søster  Frank,  der  blev  født  den  29.  September  1848  og  saaledes  gik  i 
sit  92  Aar,  blev  Medlem  af  Kirken  den  28.  November  1897  og  var  i  en 
lang  Aarrække  Kassererske  for  Den  kvindelige  Hjælpeforening  saavel 
som  Madmoder  for  Missionærerne.  Saa  det  er  med  dyb  Vemod,  at 
mange  af  vore  gode,  ældre  hjemvendte  Missionærer  vil  modtage  Bud- 
skabet om  hendes  Død.  Søster  Frank  var  en  trofast  Sidste  Dages  Hellig 
og  en  god  og  ædel  Kvinde.  Hun  var  aandsfrisk  lige  til  det  sidste  og 
bar  et  brændende  Vidnesbyrd  til  alle,  som  kom  og  besøgte  hende.  Ære 
være  hendes  Minde. 

fHavhus    tyrens  Søndagsskole: 

Afholdt  Tirsdag  den  2.  Januar  1940  Kl.  8  sit  aarlige  Juletræ.  Festen 
forløb  aldeles  fortræffelig.  Efter  at  have  gaaet  om  det  smukt  pyntede 
Træ  i  den  store  Sal  til  Tonerne  af  de  kære  gamle  Julesalmer,  blev  Po- 
serne delt  rundt.  Hvorefter  der  blev  spillet  op  til  Dans  i  den  lille  Sal, 
Musikken  leveredes  af  2  af  vore  Venner  —  2  Violinister.  Og  Slemnin- 
gen  var  god. 

Tilstede  46  Børn  deraf  31  indskrevne  i  Søndagsskolen  samt  50  voksne. 
Juletræet  var  som  tidligere  Aar  skænket  af  Br  Wohlert  Nielsen.  Og  Søn- 
dagsskolens Bestyrelse  takker  ham  saavel  de  Søskende  og  Venner  som 
hjalp  os  at  gøre  denne  Børnenes  Fest  saa  vellykket,  som  den  blev. 

ESBJERG:  Onsdag  den  27.  December  afholdt  Esbjerg  Gren  en  Ju- 
lefest for  voksne  Søskende  o^  Venner,  der  alle  var  mødte.  Efter  et 
ganske  kort  Program  samledes  man  i  Forlysfelsessalen  omkring  det 
store,  smukt  pyntede  Juletræ,  medens  vore  gamle  smukke  Julesalmer 
blev  sunget.  Senere  serveredes  Chokolade  og  Resten  af  Aftenen  forløb 
under  Leg  og  Dans,  hvoii  alle,  gamle  og  unge,  tog  livlig  Dei. 

Søndag  den  31  December  Kl.  23,15  afholdt  Esbjerg  Gren  et  Nyt- 
aarsmøde.  Mange  af  Kirkens  Søskende  og  Venner  havde  forsamlet  sig 
for  at  gaa  ind  i  det  nye  Aar  under  Sang  og  Bøn  og  med  Formaning 
om  at  overholde  Guds  Bud.  Ved  et  Minuts  Stilhed  mindedes  men  dem, 
der  er  gaaet  forud  for  os. 

dødsfald: 

Torsdag  den  28.  December  blev  Esbjerg  Gren  ramt  af  et  haardt 
Slag,    idet    Broder   Christen    Vang    afgik    ved    Døden,    52  Aar  gammel. 

Broder  Vang  blev  sammen  med  sin  Hustru  døbt  af  tidligere  Missions- 
præsident  Mark  B.  Garff,  da  denne  arbejdede  som  Missionær  i  Esbjerg. 
Broder  Vang  har  siden  sin  Daab  været  et  trofast  Medlem  af  Kirken,  et 
Medlem  til  hvilken  Kirken  aldrig  forgæves  har  henvendt  sig.  Broder 
Vang  var  til  Stede  ved  ovenfornævnte  Julefest  og  klagede  allerede  da 
over  lidt  Smerter  ved  Hjertet;  men  det  var  da  ikke  værre,  end  kan  kunde 
tage  Del  i  Munterheden,  Det  kom  derfor  som  et  Slag,  da  Søskende 
Dagen  efter  hørte,  at  Broder  Vang  var  gaaet  bort.  Midt  i  den  glade 
Juletid  talte  dette  Budskab  manende  til  os.  Vi  maa  altid  være  parate!  Vi  maa 
lære  at  bøje  os  for  Guds  Vilje!  Vi  maa  lære  at  se  Guds  Haand  i  det 
skete;  men  dog  sørger  vi  over  Tabet  af  en  Broder,  der  altid  havde  et 
Smil  og  et  muntert  Ord  tilovers  for  hver  af  os,  ogr  vi  sørger  med  hans 
Hustru  og  17  aarige  Søn,  der  nu  staar  alene  tilbage.  Vi  nedbeder  Her- 
rens rigeste  Velsignelser  over  dem  i  deres  Savn;  vi  beder  ham  give 
dem  Trøst  i  sit  Evangelium,  indtil  de  engang  atter  kan  mødes  for  al- 
drig mere  at  skilles.  Ære  være  Broder  Christen  Vangs  Minde 

SHindegudstj  eneste : 

ESBJERG:  Den  1.  Januar  Kl.  20  afholdtes  en  Mindegudstjeneste  til 
Ære  for  vore  to  Brødre,  der  gik  bort  i  Aaret  1939,  Broder  Charles  Sø- 
rensen og  Broder  Christen  Vang.  Aftenens  Talere  var  Broder  Anton 
Jørgensen  og  Missionspræsident  Orson  B.  West,  der  begge  talte  dybt 
indtrængende  til  de  mange  tilstedeværende. 

Ur.der  Gudstjenesten  blev  Grensforstander  Marius  Løvendahl  beskikket 
som  Distriktspræsident  over  Esbjerg  Distrikt  ved  Haandspaalæggelse  af 
Missionspræsident  Orson  B.  West.  Vi  nedbeder  Herrens  Velsignelse 
over  Broder  Løvendahl  i  det  store  Arbejde,  han  nu  har  paataget  sig. 

